શું છે પ્રણવદા, મોડાં પહોંચવામાં કળા છે. મોડાં પહોંચીને નીતનવાં બહાનાં આપવામાં તમારી બુદ્ધિ શું સોલિડ ખીલે છે કે પૂછો નહીં. એક બીયર બારમાં એક માણસ મિત્રને ફરિયાદ કરે છે, ‘યાર, હું રોજ ઘરની બહાર મારી કારનું એન્જિન બંધ કરીને, ધીમે પગલે, ચૂપચાપ કપડાં બદલીને, એકદમ સાવચેતીથી પલંગમાં સુઈ જવા જાઉં છું. તોય મારી વાઈફ તરત આંખ ખોલીને બરાડે છે : ‘જોયું! આજેય પીને લેઈટ આવ્યો ને? યાર, ભર ઊંઘમાંય એ મને કઈ રીતે પકડી પાડે છે?ત્યારે એનો ફ્રેન્ડ હસીને કહે છે, ‘તારી રીત જ ખોટી છે. હું તો જોરથી હોર્ન વગાડીને કાર બંધ કરું, પછી ફ્રિઝનું બારણું પછાડું, બડબડ કરું અને પછી પલંગમાં પછડાઈને પત્ની પર બરાડું : 'એય ચલ ઊઠ. કમ ઓન, ચાલ પ્રેમ કર મને! બસ, તરત જ મારી વાઈફ, ઘસઘસાટ સૂતી હોય એમ નસકોરાં બોલાવવા માંડે છે! જોયું? પ્રણવદા? મોડા પડીને દાદાગીરી કરવાનો કેટલો ફેન્ટાસ્ટીક આઈડિયા છે! કારણ કે મોડો પહોંચનાર એક નેચરલ કલાકાર છે. વહેલો પહોંચનાર ઓડિયન્સ છે અને માન તો કલાકારને જ મળે છે, પ્રેક્ષકને નહીં!